شەفەق
نیوز/ نێچیروان بارزانی سەرۆک هەرێم کوردستان، ئمڕوو یەکشەممە، راگەیان خەسەخانەیل
هەرێم کوردستان هانە تەواو ئامادەباشییگ ئەرا وەرگردن زەخمدارەیل رووداو ئاگرەگە
لەناو خەسەخانەی ئبین خەتیب لە بەغداد پایتەخت ک ئەرا تووشهاتنەیل ڤایڕۆس کۆڕۆنا تایبەت
کریاگە، و لە خود وەختەگە داوا لە لایەنە پەیوەندیدارەکان کرد ئاشکرای هووکارەیل
رووداوەگە بکەن.
سەرۆک
بارزانی لە بەیاننامەیگ رەسیە ئاژانس شەفەق نیوز وت: رووداو ئاگرە زیاندارەگە ک
دوێەشەو لە خەسەخانەی ئبین خەتیب تایبەت وە بیماری کۆڕۆنا لە بەغداد بوی ک بویە
هووکار مردن و زەخمداربوین دەیان کەس، گشتمان هەژان.
پرسەی
قویل و دڵانەی خوەم لە خیزانەیل و کەسوکارەیل قوربانیەیل و گشت گەل عراق کەم و
هاوخەمیانم و بەشدار خەفتیانم، نزا لە خودای گەورە کەم گیان قوربانیەیل وەڕحمەت
خوەی بپوشێد و زەخمدارەیل خاسەو بکەێد.
سەرۆک
هەرێم کوردستان وتیش: هەرێم کوردستان وە گشت شیوەیل ئامادەس ئەرا پێشکەشکردن گشت
دەسمیەتەیل و خەسەخانەیلی وە تەواوی ئامادەن ئەڕا وەرگردن زەخمدارەیل رووداوەگە و
چەودیریکردن پزشکی ئەرایان.
سەرۆک
بارزانی جەخت کرد ک بایەدە لایەنە پەیوەندیدارەکان هووکارەیل رووداوەگە ئاشکرا
بکەن و سزای گشت خاوەن کەموکوڕیەیل بیەن و ئەوپەڕ ریکارەیل سەڵامەتی لە گشت شوینیگ
بوەن تا ئیجوور رووداوەیگ زیاندار لە هیچ شوینیگ لە وڵاتەگە دووارەو نەوود.
